Hassanal Bolkiah
Hasanalas Bolkiahas (malaj. Hassanal Bolkiah ibni Omar Ali Saifuddien III, pilnas vardas Haji Hassanal Bolkiah Mu’izzaddin Waddaulah ibni Al-Marhum Sultan Haji Omar 'Ali Saifuddien Sa’adul Khairi Waddien; 1946 m. liepos 15 d.) – Brunėjaus sultonas nuo 1967 m. ir šios karalystės ministras pirmininkas nuo 1984 m. Absoliutus monarchas, 29-asis Brunėjaus sultonas, tapęs sultonu tėvui atsisakius sosto. Laikomas vienu turtingiausių pasaulio žmonių, jo turtas siekia apie 30 mlrd. dolerių, kurį laiką buvo turtingiausias pasaulio žmogus. 2023 m. duomenimis, yra ilgiausiai valdantis pasaulio šalies vadovas, turi didžiausią pasaulyje retųjų automobilių kolekciją, privatų zoologijos sodą.